מוד אדמס

מוד אדמס (בשוודית: Maud Adams; נולדה ב-12 בפברואר 1945) היא שחקנית שוודית הידועה במיוחד בשל שני תפקידים שונים בהם גילמה את נערת בונד בשני סרטי ג'יימס בונד. "האיש בעל אקדח הזהב" (1974) וכגיבורה ששמה כשם הסרט "אוקטופוסי" (1983). אדמס נולדה כמוד סולבייג כריסטינה ויקסטרום (Maud Solveig Christina Wikström) בלולאו, שוודיה, בתם של טיירה, מפקחת מס ממשלתית וגוסטב ויקטרום, רואה חשבון. היא רצתה בתחילה לעבוד כמתורגמנית מכיוון שהיא מדברת חמש שפות באופן שוטף. היא התגלתה ב-1963 בחנות בידי צלם שביקש לצלם אותה, הוא שלח את הצילום לתחרות מיס שוודיה אותה ארגון המגזין אלר (Allers). אדמס זכתה בתחרות ומאז נסקה קריירת הדוגמנות שלה. אדמס עברה לפריז ואחרי כן לעיר ניו יורק ועבדה עבור איילין פורד (Eileen Ford). באותה עת הייתה אחת הדוגמניות המבוקשות וממקבלות השכר הגבוה ביותר בעולם. היא התחילה בקריירת המשחק כשהופיעה בסרט The Boys In The Band ‏ (1970), שם שחקה דוגמנית צילום בפתיחת הסרט. בשנות השבעים הופיעה בתפקידי אורח בסדרות הטלוויזיה הוואי חמש אפס וקוז'ק. אדמס זכתה לפרסום עולמי כפילגשו של הרשע בסרט "האיש בעל אקדח הזהב" עם רוג'ר מור וכריסטופר לי. מיד אחרי כן היא הופיעה בסרטו העתידני של נורמן ג'ואיסון Rollerball, ובמספר סרטים אירופאים, וכן במותחן Tattoo עם ברוס דרן. אלברט ברוקולי, מפיק סדרת ג'יימס בונד, זכר אותה לטובה והיא התבקשה לשוב כגיבורה ששם הסרט קרוי על שמה אוקטופוסי, שם גילמה את דמותה של אשה מסתורית ואקזוטית, בעלת אי פרטי העומדת בראש ארגון הברחה בינלאומי, בו חברות נשים צעירות ויפהפיות, גם כן לצדו של רוג'ר מור. בשני סרטי ג'יימס בונד שיחקו לצדה של אדמס שחקניות שוודיות: קריסטינה וייבורן כמגדה ב"אוקטופוסי" ובריט אקלנד כמרי גודנייט ב"האיש בעל אקדח הזהב". היא גם הופיעה בתפקיד ניצבת בסרט ג'יימס בונד "רצח בעיניים" (1985). אם כי גילום נערת בונד לא תמיד העיד על המשך קריירה כשחקנית, הגיבה אדמס: "כשאני מתבוננת על כך מאחור; איך את יכולה שלא ליהנות מהעובדה שהיית נערת בונד ? זוהי תרבות פופולרית ולהיות חלק ממנה זה מאוד נחמד." אדמס ניצלה את הצלחתה והופיעה בסדרת הטלוויזיה האמריקנית Emerald Point NAS (1984-1983), אולם לא עלה בידה להמשיך ולזכות בתפקידים מרכזיים, היא הופיעה בסרטים מדרגה שנייה כמו Jane and the Lost City ‏ (1987) היא הגישה את תוכנית הטלוויזיה השוודית Kafé Luleå ‏(1984) והופיעה בתפקיד אורח באופרת הסבון השוודית Vita lögner ‏ (1998). היא כיכבה בתפקיד אורח בסדרה מופע שנות ה-70 (2000), כששובניתה של טניה רוברטס, ביחד עם קריסטינה וייבורן (ששיחקה לצידה ב"אוקטופוסי") וברברה קאררה, כל הארבע היו נערות בונד (אם כי קאררה שיחקה בעיבוד הבלתי רשמי של הסדרה בסרט "לעולם אל תאמר לעולם לא"). אדמס נותרה מקורבת למפיקי סרטי בונד, נכחה לעיתים בהצגות הבכורה ובאירועים אחרים הקשורים לסדרה. היא גם הייתה נשיאת חברת הקוסמטיקה Scandinavian Biocosmetics. נישואיה הראשונים של אדמס (1975-1966), לצלם רוי אדמס, הסתיימו בגירושים. בהמשך ניהלה מערכות יחסים עם השחקן רייד סמיט וסטיבן זקס, מנתח פלסטי. היא נישאה לבעלה הנוכחי, המגשר והשופט בדימוס, צ'ארלס רובין ב-1999. מדיה וקבצים בנושא מוד אדמס בוויקישיתוף מוד אדמס, במסד הנתונים הקולנועיים IMDb (באנגלית) מוד אדמס, באתר AllMovie (באנגלית) מוד אדמס, במסד הנתונים הקולנועיים KinoPoisk (ברוסית) מוד אדמס, באתר MusicBrainz (באנגלית) ריאיון עם מוד אדמס ב-BBC Wiltshire מוד אדמס - משוודיה באהבה Maud Adams Biography (1945-) Sheff, David. "Ma Barker and Pal Turn Out to Be Actress Maud Adams and Live-Out Boyfriend Reid Smith", People, Vol. 13, No. 19, 12 May 1980. James Bond Mystery SOLVED: Maud Adams Found in ‘A View To A Kill’ Talking to Bond Girls Maud Adams, Lynn-Holly Johnson and Lana Wood talk about their Bond girl appearences, 29-11-03 Sheff, David. "Ma Barker and Pal Turn Out to Be Actress Maud Adams and Live-Out Boyfriend Reid Smith" People, Vol. 13, No. 19, 12 May 1980. Jarvis, Jeff. "Bond's Beauties", People, Vol. 20, No. 3, 18 July 1983. Hon. Charles G. Rubin